ACIL ENOR BAHIRI
Oleh: Pambakal Sambang Lihum
Susubuhan Acil Enor ne beadu wan lakinya Utuh Ujai.
“Abahmu, lihati pang tatangga kita nang hanyar tu!” jer Acil Enor mambuka pandir.
“Ae, kanapa ding?” jer Utuh Ujai manyahuti.
“Lihati ha, bila subuh rahatan lakinya handak tulak bagawi, nang laki pasti mancium di kaningnya. Mun bulik bagawi, nang laki mambawakan sakuntum kambang mawar. Pukuknya nang kaya urang hanyar kawin tu pang, padahal anaknya sudah 4. Kanapa pian kada kaetu, Ka?” jer Acil Enor.
“Kaka handak ae kaetu, tapi kaka ne kada batahuan wan kada bapatuhan wan bini tatangga kita tu?”
“Nah…., maksud ulun pian mambari kambang gasan aku, lain gasan bini tatangga kita tu,” jer Acil Enor sambil marangut.
tur_Latn bjn_Latn bjn_Latn bjn_Latn sot_Latn bjn_Latn bjn_Latn bjn_Latn